Haf Llewelyn

Awdures ac athrawes ymgynghorol yw Haf Llewelyn (ganwyd 17 Mehefin 1964) sydd wedi ysgrifennu llyfrau ar gyfer plant ac oedolion.

Bywgraffiad
Ganwyd a magwyd Haf yng Nghwm Nantcol, Ardudwy, ond erbyn hyn mae hi'n byw yn Llanuwchllyn, ger y Bala. Derbyniodd ei haddysg yn Ysgol Gynradd Llanbedr ac Ysgol Uwchradd Ardudwy, Harlech

Bu'n gweithio fel athrawes gynradd, yn ogystal â gweithio ar brosiectau Sgwad 'Sgwennu. Enillodd wobr Tir na n-Og y Cyngor Llyfrau am ei nofel Diffodd y Sêr am hanes Hedd Wyn. Bu'n cymryd rhan mewn nifer o dalyrnau a stompiau dros y blynyddoedd  (fel aelod o dîm Talwrn Penllyn) a chyhoeddodd ei chyfrol gyntaf o farddoniaeth – Llwybrau, yn 2009.  Cyhoeddodd ei nofel gyntaf i oedolion, Y Graig, yn 2010, a chyhoeddodd ei hail, Mab y Cychwr yn 2012.

Anrhydeddau
 2013 - Gwobr Tir na n-Og am Diffodd y Sêr

Cyhoeddiadau detholedig
 O! Mae Mam yn Flin (Gwasg Gwynedd, 1991)
 Abi-Clec (Gwasg Carreg Gwalch, 2002)
 Stwffia dy ffon hoci! (Gwasg Gwynedd, 2006)
 Llwybrau (Cyhoeddiadau Barddas, 2009)
 Y Graig (Y Lolfa, 2010)
 Llond Drôr o Ddeinosoriaid (Cyhoeddiadau Barddas, 2011)
 Mab y Cychwr (Y Lolfa, 2012)
 Hei Now!, Now! (Gwasg Gomer, 2012)
 Diffodd y Sêr (Y Lolfa, 2013)
 Y Traeth (Y Lolfa, 2016)
 Pwyth (Y Lolfa, 2019)
 Gwenwyn a Gwasgod Felen (Gwasg Carreg Gwalch, 2020)
 Ga' i Fyw Adra? (Gwasg Carreg Gwalch, 2022)
 Dros y Môr a'r Mynyddoedd: Straeon Merched Dewr y Celtiaid (Gwasg Carreg Gwalch, 2023)
 Salem (Y Lolfa, 2023)

Cyfeiriadau

Categori:Genedigaethau 1963
Categori:Merched yr 20fed ganrif o Gymru
Categori:Merched yr 21ain ganrif o Gymru
Categori:Llenorion Cymraeg
Categori:Llenorion yr 20fed ganrif o Gymru
Categori:Llenorion plant Cymraeg
Categori:Nofelwyr Cymraeg
Categori:Pobl o Wynedd